text: Glæde i Mommark over renoveret havn
  04 juli 2010 kl. 12.42
  Mommark havn på Als har de seneste år levet en omtumlet tilværelse og været forsømt med vedligeholdelse - men i dag blev den nyrenoverede havn indviet til stor glæde for borgerne i Mommark.
   
  Sønderborg Byråd besluttede i foråret at renovere havnen  og campingpladsen, så den igen er indbydende med plads til lystbåde og fiskere. Og søndag blev herlighederne så officielt indviet til stor glæde for mange fremmødte beboere i Mommark.
  